MUNICIPIUL SATU MARE

Aparatul de specialitate al Primarului

Serviciul Patrimoniu, Concesionări, Închirieri

Nr. 3703/18.01.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind aprobarea Protocolului de colaborare între UAT Municipiul Satu Mare și Solarpro Green Energy SRL în vederea realizării lucrărilor de reparare/modernizare a unor drumuri de exploatare și realizării traseului LES 110KV și fibră optică pentru parc fotovoltaic Satu Mare 5

Solarpro Green Energy SRL reprezentată de Cătălin Mrejeru în calitate de administrator, prin cererile depuse și înregistrate la Primăria Municipiului Satu Mare sub nr. 65331/09.11.2023 și nr. 69529 din 28.11.2023, solicită eliberarea unui certificat de urbanism în vederea realizării lucrărilor de reparare/modernizare a drumurilor existente De309, De 408, De 412, De 442/1, De 654/a și De 646/1, pe care se poate realiza accesul la parcul fotovoltaic și stația de transformare aferente proiectului ”Parc Fotovoltaic Satu Mare 5” precum și realizarea traseului LES 110KV și fibră optică pentru parcul fotovoltaic.

În sensul celor de mai sus, pentru ca Solarpro Green Energy SRL să poată realiza lucrări la un obiectiv proprietate publică a Municipiului Satu Mare se impune încheierea unui protocol de colaborare, prin intermediul căruia să se stabilească modalitatea de executare a lucrărilor precum și obligațiile care revin fiecărei părți.

Drumurile care fac obiectul prezentului proiect de hotărâre au acces în partea sudică a străzii Careiului și se identifică după cum urmează:

* De 309- poziția 1750, respectiv 1871 în Anexa nr. 2 la HG nr. 967/2002 privind atestarea domeniului public al municipiului Satu Mare;
* De 408- poziția 1869 în Anexa nr. 2 la HG nr. 967/2002 privind atestarea domeniului public al municipiului Satu Mare;
* De 412- poziția 1868 în Anexa nr. 2 la HG nr. 967/2002 privind atestarea domeniului public al municipiului Satu Mare;
* De 442/1, De 654/a, DE 646/1- drumuri aflate în domeniul public al municipiului Satu Mare, înființate la momentul aplicării Legilor proprietății;
* CF nr. 184813 Satu Mare, nr. cad.184813 proprietatea municipiului Satu Mare- domeniu public

Față de cele expuse mai sus, raportat la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare, se justifică inițierea și aprobarea prezentului proiect de hotărâre, cu atât mai mult că nu implică nici un fel de costuri din partea UATM Satu Mare.

Având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

Şef serviciu

Faur Mihaela

Corina Seres2ex